****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ****ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ****ՆԱԽԱՐԱՐԻ ՏԵՂԱԿԱԼ** |

|  |
| --- |
| **№ 03/26-1/17464-2022** |

 0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 156

ՀՀ ՊԵՏԱԿԱՆ ԿԱՌԱՎԱՐՄԱՆ

ՄԱՐՄԻՆՆԵՐԻՆ

ՊԱՏՃԵՆԸ՝ ՀՀ ՆԱԽԱԳԱՀԻ ԱՇԽԱՏԱԿԱԶՄԻՆ

ԵՐԵՎԱՆԻ ՔԱՂԱՔԱՊԵՏԱՐԱՆԻՆ

ՀՀ ՊԵՏԱԿԱՆ ՎԵՐԱՀՍԿՈՂԱԿԱՆ ԾԱՌԱՅՈՒԹՅԱՆԸ

Հայտնում ենք, որ «Գնումների մասին» ՀՀ օրենքի 46-րդ հոդվածի 4-րդ մասի համաձայն՝ օրենքի 10-րդ հոդվածի 3-րդ մասով սահմանված ժամկետը պատվիրատուի, գնահատող հանձնաժողովի գործողությունների (անգործության) և որոշումների բողոքարկման հայցային վաղեմության ժամկետ է, բացառությամբ օրենքի 6-րդ հոդվածի 2-րդ մասով նախատեսված որոշումների բողոքարկման և պայմանագիրը միակողմանի լուծելու հետ կապված վեճերի, որոնց դեպքում հայցային վաղեմության ժամկետը երեսուն օրացուցային օր է:

ՀՀ քաղաքացիական դատավարության օրենսգրքի 168-րդ հոդվածի.

* 1-ին մասի համաձայն՝ գործին մասնակցող անձը կարող է վկայակոչել հայցային վաղեմության ժամկետի լրանալու փաստը մինչև գործով ապացուցման պարտականությունը բաշխելու մասին որոշում կայացնելը, բացառությամբ այն դեպքերի, երբ նա հիմնավորում է տվյալ փաստը մինչ այդ վկայակոչելու անհնարինությունն իրենից անկախ պատճառներով: Այդ դեպքում հայցային վաղեմության ժամկետի լրանալու փաստը կարող է վկայակոչվել ոչ ուշ, քան մինչև առաջին ատյանի դատարանում դատաքննության ավարտը.
* 6-րդ մասի համաձայն՝ հայցային վաղեմություն կիրառելու հիմքերի առկայության դեպքում դատարանը վճիռ է կայացնում հայցը մերժելու մասին՝ առանց անդրադառնալու գործի այլ փաստերի հաստատմանը և գնահատմանը:

Ամփոփելով վերոգրյալը, հայտնում ենք, որ «Գնումների մասին» ՀՀ օրենքի 46-րդ հոդվածի 4-րդ մասով նախատեսված հայցային վաղեմության ժամկետը լրանալուց հետո դատական հայցեր ներկայացված լինելու դեպքում անհրաժեշտ է դիմել Երևան քաղաքի առաջին ատյանի ընդհանուր իրավասության դատարան՝ հայցային վաղեմության ժամկետ կիրառելու և հայցը մերժելու պահանջով:

Միաժամանակ՝

* խնդրում ենք սույն գրության պատճենը տրամադրել պատվիրատուի համակարգում գործող ՓԲԸ-ներին, ՊՈԱԿ-ներին և հիմնադրամներին.

ՀՀ մարզպետարաններին՝ խնդրում ենք սույն գրության պատճենը տրամադրել նաև մարզի վարչական սահմաններում գտնվող համայնքներին և վերջիններիս համակարգում գործող ՓԲԸ-ներին, ՀՈԱԿ-ներին և հիմնադրամներին։

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ԱՎԱԳ ԱՎԱՆԵՍՅԱՆ |

Կատարող՝ Գ. Մեհրաբյան

Հեռ. 011289321